Sentenza tal-Qorti tal-Ġustizzja (L-Għaxar Awla) tat-8 ta’ Mejju 2025 – Il-Kummissjoni vs Id-Danimarka
(Direttiva dwar id-drittijiet tal-awtur fis-suq uniku diġitali)
(Kawża C-214/23) 1
(Nuqqas ta’ Stat li jwettaq obbligu – Artikolu 258 TFUE – Direttiva (UE) 2019/790 – Suq uniku diġitali – Drittijiet tal-awtur u drittijiet relatati –– Traspożizzjoni parzjali – Artikolu 260(3) TFUE – Sanzjonijiet pekunjarji – Kundanna għall-ħlas ta’ somma f’daqqa u ta’ pagamenti ta’ penalità – Rinunzja parzjali)
Lingwa tal-kawża: id-Daniż
Partijiet
Rikorrent: Il-Kummissjoni Ewropea (rappreżentanti: J. Samnadda u C. Vang, aġenti)
Konvenut: Ir-Renju tad-Danimarka (rappreżentanti: D. Elkan, J. Kronborg u C. Maertens, aġenti)
Dispożittiv
Billi naqas milli jadotta, sal-iskadenza tat-terminu previst fl-opinjoni motiva tal-Kummissjoni Ewropea tad-19 ta’ Mejju 2022, id-dispożizzjonijiet leġiżlattivi, regolamentari u amministrattivi neċessarji sabiex tikkonforma ruħha mad-Direttiva (UE) 2019/790 tal-Parlament Ewropew u tal-Kunsill tas-17 ta’ April 2019 dwar id-drittijiet tal-awtur u drittijiet relatati fis-Suq Uniku Diġitali u li temenda d-Direttivi 96/9/KE u 2001/29/KE, u għalhekk, billi naqas milli jikkomunika dawn id-dispożizzjonijiet lill-Kummissjoni, ir-Renju tad-Danimarka naqas milli jwettaq l-obbligi tiegħu taħt l-Artikolu 29 ta’ din id-direttiva.
Ir-Renju tad-Danimarka huwa kkundannat iħallas lill-Kummissjoni Ewropea somma f’daqqa ta’ ammont ta’ EUR 1 600 000.
Ir-Renju tad-Danimarka huwa kkundannat, minbarra għall-ispejjeż rispettivi tiegħu, għal dawk sostnuti mill-Kummissjoni Ewropea.
____________
1     ĠU C 179, 22.05.2023.